wickkiey/tamil-wikipedia-chunked huggingface dataset:
# சோன்பத்ரா மாவட்டம்

## அமைவிடம்

விந்திய மலைத்தொடர் மற்றும் கைமூர் மலைகளுக்கு இடையே சோன்பத்ரா மாவட்டம் அமைந்துள்ளது.
உத்தரப் பிரதேச மாநிலத்தின் தென்கிழக்கில் அமைந்த இம்மாவட்டத்தின் வடமேற்கில் மிர்சாபூர் மாவட்டம், வடக்கில் சந்தௌலி மாவட்டம், வடகிழக்கில் பிகார் மாநிலத்தின் கைமூர் மாவட்டம் மற்றும் ரோத்தாஸ் மாவட்டம், கிழக்கில் ஜார்கண்ட் மாநிலத்தின் காட்வா மாவட்டம், தெற்கில் சத்தீஸ்கர் மாநிலத்தின் கோரியா மாவட்டம் மற்றும் சர்குஜா மாவட்டம் மற்றும் மேற்கில் மத்தியப் பிரதேச மாநிலத்தின் சிங்கரௌலி மாவட்டம் எல்லைகளாக அமைந்துள்ளது.
# சோன்பத்ரா மாவட்டம்

## மாவட்ட நிர்வாகம்

இம்மாவட்டம் இராபர்ட்ஸ்கஞ்ச், கோராவால், துத்தி, ஓப்ரா என 4 வருவாய் வட்டங்களையும், இராபர்ட்கஞ்ச், கோராவால், ஓப்ரா மற்றும் துத்தி என 4 சட்டமன்றத் தொகுதிகளையும்; இராபர்ட்சுகஞ்ச் மக்களவைத் தொகுதியும் கொண்டுள்ளது.
# சோன்பத்ரா மாவட்டம்

## பொருளாதாரம்

அலுமினியம், சுண்ணாம்புக்கற்கள், நிலக்கரி போன்ற கனிமச் சுரங்கங்கள் மிகுந்து உள்ளதால், இம்மாவட்டத்தில் அனல் மின் நிலையங்கள், அலுமினியம், சிமெண்ட் தொழிற்சாலைகள் அதிகமாக உள்ளது.
# சோன்பத்ரா மாவட்டம்

## புவியியல்

விந்திய மலைத்தொடர்களுக்கும் கைமூர் மலைகளுக்கும் இடையே அமைந்த இம்மாவட்டத்தின், மேற்கிலிருந்து கிழக்காக சோன் ஆறு பாய்கிறது. சத்தீஸ்கர் மாநிலத்தின் சர்குஜா மாவட்டத்திலிருந்து பாயும் ரிகண்ட் ஆறு சோன் ஆற்றில் கலக்கிறது.
# சோன்பத்ரா மாவட்டம்

## போக்குவரத்து

கன்னியாகுமரி - வாரணாசி நகரங்களை இணைக்கும் தேசிய நெடுஞ்சாலை 7 மற்றும் குவாலியர் - ஒரிசாவை இணைக்கும் தேசிய நெடுஞ்சாலை எண் 75 இம்மாவட்டத்தின் வழியாகச் செல்கிறது.
# சோன்பத்ரா மாவட்டம்

## மக்கள் தொகையியல்

2011-ஆம் ஆண்டு மக்கள்தொகை கணக்கெடுப்பின் படி இம்மாவட்ட மக்கள்தொகை 1,862,559 ஆக உள்ளது. அதில் ஆண்கள் 971,344 ஆகவும்; பெண்கள் 891,215 ஆகவும் உள்ளனர். 6788 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள்தொகை அடர்த்தி 270 ஆகும். கடந்த பத்தாண்டுகளில் (2001-2011) மக்கள்தொகை வளர்ச்சி விகிதம் 27.27% ஆக உயர்ந்துள்ளது.மக்கள்தொகையில் பட்டியல் சமூக மக்கள் 22.6% ஆகவும்; பட்டியல் பழங்குடி மக்கள் 20.7% ஆகவும் உள்ளனர். பாலின விகிதம் ஆயிரம் ஆண்களுக்கு 918 பெண்கள் என்ற விகிதத்தில் உள்ளனர். ஆறு வயதிற்குட்பட்ட குழந்தைகளின் எண்ணிக்கை 323,092 ஆக உள்ளது.
மாவட்டத்தின் சராசரி எழுத்தறிவு 64% ஆகவும்; ஆண்களின் எழுத்தறிவு 74.92% ஆகவும்; பெண்களின் எழுத்தறிவு 52.14% ஆகவும் உள்ளது.
# சோன்பத்ரா மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவர்கள் 93.5% ஆகவும்; இசுலாமிய சமயத்தவர்கள் 6% ஆகவும் உள்ளனர். பிற சமயத்தவர்கள் மிகக் குறைந்த அளவில் உள்ளனர்.
# சோன்பத்ரா மாவட்டம்

## மக்கள் தொகையியல்

### மொழிகள்

உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார பழங்குடியின மொழிகளும் இம்மாவட்டத்தில் பேசப்படுகிறது.
# ஷாஜகான்பூர் மாவட்டம்

**ஷாஜகான்பூர் மாவட்டம்** (Shahjahanpur district), இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிட நகரம் ஷாஜகான்பூர் ஆகும். இது பரேலி கோட்டத்தில் அமைந்துள்ளது.
# ஷாஜகான்பூர் மாவட்டம்

## மாவட்ட எல்லைகள்

இம்மாவட்டத்தின் வடக்கில் பிலிபித் மாவட்டம், கிழக்கில் லக்கிம்பூர் கேரி மாவட்டம், தென்கிழக்கில் ஹர்தோய் மாவட்டம், தென்மேற்கில் பரூக்காபாது மாவட்டம், மேற்கில் பதாவுன் மாவட்டம், வடமேற்கில் பரேலி மாவட்டம் எல்லைகளாக அமைந்துள்ளது.
# ஷாஜகான்பூர் மாவட்டம்

## மாவட்ட நிர்வாகம்

இம்மாவட்டம் சதர், பெவாயன், தில்ஹர் மற்றும் ஜலாலாபாத் என நான்கு வருவாய் வட்டங்களையும்; கட்ரா, ஜலாலாபாத், தில்ஹர், பெவாயன், ஷாஜகான்பூர் மற்றும் தத்ரௌல் என ஆறு சட்டமன்ற தொகுதிகளையும்; ஷாஜகான்பூர் என ஒரு மக்களவைத் தொகுதியும் கொண்டது.
# ஷாஜகான்பூர் மாவட்டம்

## புவியியல்

4575 சதுர கிலோ மீட்டர் பரப்பளவு கொண்ட இம்மாவட்டதில் பாயும் முக்கிய ஆறுகள் இராம்கங்கா மற்றும் கோமதி ஆறுகள் ஆகும். கத்தன்னா, ஜும்கா மற்றும் மென்சி ஆறுகள் கோமதி ஆற்றில் கலக்கிறது. வளமான மண்னும் நீர் ஆதாரம் மிக்க கங்கைச் சமவெளியில் அமைந்த இம்மாவட்டத்தின் முக்கிய விளைபொருட்கள் கோதுமை, நெல் மற்றும் கரும்பு, உருளைக்கிழங்கு ஆகும்.
# ஷாஜகான்பூர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 3,006,538 ஆக உள்ளது. கிராமப்புறங்களில் 80.24% மக்களும்; நகரப்புறங்களில் மக்களும் 19.76% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 18.00% ஆக உயர்ந்துள்ளது. மக்கள் தொகையில்
1,606,403 ஆண்களும் மற்றும் 1,400,135 பெண்களும் உள்ளனர். பாலின விகிதம் ஆயிரம் ஆண்களுக்கு 872 பெண்கள் வீதம் உள்ளனர். 4,388 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 685 மக்கள் வாழ்கின்றனர். இம்மாவட்டத்தின் சராசரி படிப்பறிவு 59.54% ஆகவும், ஆண்களின் படிப்பறிவு 68.18% ஆகவும், பெண்களின் படிப்பறிவு 49.57% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 502,625 ஆக உள்ளது.
# ஷாஜகான்பூர் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 2,412,595 (80.24 %) ஆகவும், இசுலாமிய சமய மக்கள் தொகை 527,581 (17.55 %) ஆகவும், கிறித்தவ, சீக்கிய, பௌத்த, சமண சமய மக்கள் தொகை கணிசமாக உள்ளது.
# ஷாஜகான்பூர் மாவட்டம்

## மக்கள் தொகையியல்

### மொழிகள்

உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# விக்கிப்பீடியா:Statistics/weekly/10-Apr-2016
| 118 | 106.207.192.14 | 0 | 1 | 0 | 0 | 0 | 0 | 0 | 1 | 0 |  |
| 119 | 115.241.73.21 | 0 | 1 | 0 | 0 | 0 | 0 | 0 | 1 | 61 |  |
| 120 | 175.157.238.177 | 0 | 1 | 0 | 0 | 0 | 0 | 0 | 1 | 0 |  |
| 121 | Abraham lincoln director | 0 | 0 | 0 | 0 | 0 | 0 | 1 | 1 | 0 |  |
| 122 | Muralimdm | 0 | 0 | 0 | 0 | 0 | 0 | 1 | 1 | 0 |  |
| 123 | 178.152.236.170 | 0 | 1 | 0 | 0 | 0 | 0 | 0 | 1 | 0 |  |
| 124 | 42.104.81.157 | 0 | 1 | 0 | 0 | 0 | 0 | 0 | 1 | 0 |  |
| 125 | Fahimrazick | 0 | 1 | 0 | 0 | 0 | 0 | 0 | 1 | 44 |  |
| 126 | 117.205.237.59 | 0 | 1 | 0 | 0 | 0 | 0 | 0 | 1 | 2 |  |
| 127 | 106.213.187.5 | 0 | 1 | 0 | 0 | 0 | 0 | 0 | 1 | 0 |  |
| 128 | 219.124.135.37 | 0 | 1 | 0 | 0 | 0 | 0 | 0 | 1 | 76 |  |
| 129 | Sasi 814 | 0 | 1 | 0 | 0 | 0 | 0 | 0 | 1 | 109 |  |
| 130 | 59.84.194.35 | 0 | 1 | 0 | 0 | 0 | 0 | 0 | 1 | 46 |  |
| 131 | 223.177.195.200 | 0 | 1 | 0 | 0 | 0 | 0 | 0 | 1 | 14 |  |
| 132 | Chandravathanaa | 0 | 1 | 0 | 0 | 0 | 0 | 0 | 1 | 0 | } |
# இருநைட்ரோமீத்தேன்

**இருநைட்ரோமீத்தேன்** *(Dinitromethane)* என்பது CH<sub>2</sub>(NO<sub>2</sub>)<sub>2</sub>. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். தூய்மையாக்கப்பட்ட இருநைட்ரோமீத்தேன், மிகமெல்லிய நறுமணம் கொண்ட ஒரு நிறமற்ற திரவம்திரவமாகும். அறைவெப்பநிலையில் நிலைப்புத்தன்மையுடன் காணப்படும் இச்சேர்மத்தை 0 °செ வெப்பநிலையில் பலமாதங்களுக்குச் சேமித்து வைக்க இயலும்
# இருநைட்ரோமீத்தேன்

## தயாரிப்பு

1884 ஆம் ஆண்டு, புரோமோயிருநைட்ரோமீத்தேனை ஒடுக்கவினைக்கு உட்படுத்தி வில்லியர்சு என்பவர் இருநைட்ரோமெத்தனைடின் பொட்டாசியம் உப்பை  
ஆர்.டி.எக்சு என்ற நைட்ரோ அமீன் வெடிபொருள் தயாரிக்கும் பொழுது உடன் விளைபொருளாகவும் இருநைட்ரோமீத்தேன் உற்பத்தி செய்யப்படுகிறது
# இருநைட்ரோமீத்தேன்

## பாதுகாப்பு

இருநைட்ரோமீத்தேனை ஒரிடத்தில் இருந்து மற்றொரு இடத்திற்கு கொண்டு செல்வதை அமெரிக்க போக்குவரத்து நீதித்துறை தடைசெய்துள்ளது
# ரைசிங் புனே சூப்பர்ஜியான்ட்சு

**ரைசிங் புனே சூப்பர்ஜியான்ட்சு** (சுருக்கமாக **RPS**) என்பது இந்தியன் பிரீமியர் லீக்கின் ஒன்பதாவது மற்றும் பத்தாவது பருவம் மட்டும் விளையாடும் துடுப்பாட்ட அணி ஆகும். இது புனே, மகாராட்டிர நகரத்தை மையமாக கொண்டுள்ளது. தவறான முறையில் சூதாட்டத்தில் ஈடுபட்ட உரிமையாளர்களை கொண்ட இரு அணிகளான சென்னை சூப்பர் கிங்ஸ் மற்றும் ராஜஸ்தான் ராயல்ஸ் ஆகியவற்றின் நிக்குதல் காரணமாக இரு வருடம் அந்த அணிகள் இந்தியன் பிரீமியர் லீக் தொடரில் விளையாட இயலாது. அவற்றின் இடத்தை நிரப்ப இந்த அணி மற்றும் குஜராத் லயன்சு அணி விளையாடியது. இந்த அணியின் உரிமையாளர் சஞ்சீவ் கோயங்கா ஆவார். 2018 ஆம் ஆண்டில் சென்னை சூப்பர் கிங்ஸ் மற்றும் ராஜஸ்தான் ராயல்ஸ் ஐபிஎல் திரும்பிய பிறகு, ரைசிங் புனே சூப்பர்ஜியான்ட்சு மற்றும் குஜராத் லயன்சு அணிகள் கலைக்கப்பட்டது.
# இளவேனில்

**இளவேனில்** என்பது தமிழர் பருவ காலமான இளவேனில்காலத்தைக் குறிப்பதாகும். இது தமிழ் மாதமான சித்திரை, வைகாசியை உள்ளடக்கியது.  
**இளவேனில்** என்ற தலைப்பில் உள்ள கட்டுரைகள்:  
- இளவேனிற்காலம்
- இளவேனில் (எழுத்தாளர்)
- இளவேனில் கோயிலின் புத்தர்
- இளவேனில் வாலறிவன்
---
# வெண்கழுத்து நாரை

**வெண்கழுத்து நாரை** (*White-necked Stork*) இப்பறவை நாரை வகையைச் சார்ந்த உலகம் முழுவதிலும் பரவிக் காணப்படும் பறவை ஆகும்.
இப்பறவை நாரை வகைகளில் பெரிய தோற்றத்தைக்கொண்டு 88 செமீ உயரம் வரை வளருகிறது. இவை பல ஆண்டு காலமாக உயிர் வாழ்ந்த தடயங்கள் கிடைத்துள்ளன. நீண்ட கால் பகுதியும், உருதியான நீண்ட அலகும் கொண்டு, உடல் முழுவதிலும் கருமை நிறமாகவும், கழுத்திற்கு கீழ் பகுதியில் கரும் பச்சை நிறம் கொண்டும் காணப்படுகிறது. ஆனால் தலைக்கு கீழே அமைந்துள்ள கழுத்துப் பகுதி வெள்ளை நிறத்தில் காணப்படுகிறது.
ஆசியப் பகுதியில் அமைந்துள்ள இந்தியா, இந்தோனேசியா, போன்ற இடங்களிலும், ஆப்பிரிக்காவிலும் காணப்படுகிறது. ஆனாலும் இப்பறவை இந்தியாவின் தென் பகுதி மாநிலமான தமிழ்நாட்டைச் சார்ந்த பறவையாகும். இப்பறவையின் கூடுகள் நீர் நிலைகளுக்கு அருகாமையில் அமைந்துள்ள இடங்கள் ஆகும்.
# வெண்கழுத்து நாரை

## நடத்தை

*வெண்கழுத்து நாரையான* இவைகள் மற்ற நாரைகளைப் போல் பறக்கும் போது தன் கழுத்தை நீட்டிக் கொண்டு விமானம் போல் பரக்கிறது. தன் சிறகுகளைக் கொண்டு சூடான காற்றைத் தனக்கு சாதமாக்கி ஈர்த்துக் கொண்டு நீண்ட தூரம் பறந்து செல்கிறது. இரண்டு முதல் ஐந்து முட்டைகளை இடுகிறது.
# வெண்கழுத்து நாரை

## உணவு

இவை மெதுவாக தரையில் நடக்கும் தன்மை கொண்டது. இவை நீர்நில வாழ்வன, ஊர்வன, பூச்சி போன்றவற்றை உட்கொண்டு வாழ்கிறது.
# எண்குறி வகைகளின் பட்டியல்

இது எண்குறி வகைகளின், அதாவது எண்களை எழுதும் பல்வேறு முறைமைகளின் பட்டியல் ஆகும்.
# எண்குறி வகைகளின் பட்டியல்

## பண்பாட்டு வகைகள்

| பெயர் | அடிமானம் | பதக்கூறு | தோரா. முதல் தோற்றம் |  |
| --- | --- | --- | --- | --- |
| பாபிலோனிய எண்ணுருக்கள் | 60 | கி.மு 3100 |  |  |
| எகிப்திய எண்குறிகள் | 10 | <hiero>Z1</hiero> <hiero>V20</hiero> <hiero>V1</hiero> <hiero>M12</hiero> <hiero>D50</hiero> <hiero>I8</hiero>
or
<hiero>I7</hiero> <hiero>C11</hiero> | கி.மு 3000 |  |
| மாயர் எண்குறிகள் | 20 |  |  |  |
| இந்திய எண்குறிகள் | 10 | 0 १ २ ३ ४ ५ ६ ७ ८ ९ | கி.மு 750 – கி.மு 690 |  |
| - | சீன எண்குறிகள், யப்பானிய எண்குறிகள், கொரிய எண்குறிகள் (சீனக் கொரிய வகை) | 10 | ○/零 一 二 三 四 五 六 七 八 九 |  |
| உரோமானிய எண்குறிகள் | 10 | Ⅰ Ⅱ Ⅲ Ⅳ Ⅴ Ⅵ Ⅶ Ⅷ Ⅸ Ⅹ | கி.மு 1000 |  |
| கிரேக்க எண்குறிகள் | 10 | α β γ δ ε ϝ ζ η θ ι | கி.மு ஐந்தாம் நூற்றாண்டுக்கு முன்பு |  |
| சீனக் குழல் எண்குறிகள் | 10 | கி.பி முதல் நூற்றாண்டு |  |  |
| இந்து-அரபு எண்குறிகள் | 10 | 0 1 2 3 4 5 6 7 8 9 | 9ஆம் நூற்றாண்டு |  |
| தாய்மொழி எண்குறிகள் | 10 | ๐ ๑ ๒ ๓ ๔ ๕ ๖ ๗ ๘ ๙ |  |  |
| ஜான் நேப்பியரின் இலக்க எண்முறைமை | 2 | a b ab c ac bc abc d ad bd abd cd acd bcd abcd | 1617 மடக்கு எண்ணியல், இரும எண்மானம் | } |
# எண்குறி வகைகளின் பட்டியல்

## குறிவகைகள் சார்ந்த முறைமை

இங்கு எண்குறிகள் இலக்கம் அல்லது இடமதிப்பு சார்ந்தோ அல்லது வேறு பகவெண் (Radix) அல்லது அடிமானம் சார்ந்தோ பிரித்து வகைபடுத்தப்படுகின்றன.
# எண்குறி வகைகளின் பட்டியல்

## குறிவகைகள் சார்ந்த முறைமை

### தரமிலா இலக்கமுறை எண்மானங்கள்

#### இலக்க எண்ணிக்கை முறைமை

| அடிமானம் | பெயர் | பயன்பாடு |  |
| --- | --- | --- | --- |
| 1 | ஒரும (இலக்க அடிமானம்-1) | சரிபார்ப்புக் குறிகள் |  |
| 10 | இலக்க அடிமானம்-10 |  |  |
| 26 | இலக்க அடிமானம்-26 | விரிதாள் நிரை எண்ணல்முறைமை. இது ஜான் ஃபோர்பசு நாழ்சுவால் பயன்படுத்தப்பட்டது. கமுக்க தகவலை வெளிப்படுத்த எண்கணியவியலூக்கு மாற்றாகப் பயன்படுத்தப்பட்டது. | } |
# எண்குறி வகைகளின் பட்டியல்

## குறிவகைகள் சார்ந்த முறைமை

### தரமிலா இலக்கமுறை எண்மானங்கள்

#### குறியிலக்க உருவக முறை

| அடிமானம் | பெயர் | பயன்பாடு |  |
| --- | --- | --- | --- |
| 2 | சமனிலை இரும இலக்கம் (அருகிலா வடிவம்) |  |  |
| 3 | சமனிலை மும்மை இலக்கம் | மும்மை இலக்க்க் கணினிகள் |  |
| 5 | சமனிலை ஐம்மை இலக்கம் |  |  |
| 9 | சமனிலை தொன்ம (நவ) இலக்கம் |  |  |
| 10 | சமனிலைப் பதின்ம இலக்கம் | ஜான் கோல்சன்
அகத்திய காழ்சி | } |
# எண்குறி வகைகளின் பட்டியல்

## குறிவகைகள் சார்ந்த முறைமை

### தரமிலா இலக்கமுறை எண்மானங்கள்

#### எதிர்மை எண் அடிமானங்கள்

The common names of the negative base numeral systems are formed using the prefix *nega-*, giving names such as:  
| அடிமானம் | பெயர் | பயன்பாடு |
| --- | --- | --- |
| −2 | எதிர் இரும இலக்கம் |  |
| −3 | எதிர் மும்மை இலக்கம் |  |
| −10 | எதிர் பதின்ம இலக்கம் | } |
# எண்குறி வகைகளின் பட்டியல்

## குறிவகைகள் சார்ந்த முறைமை

### தரமிலா இலக்கமுறை எண்மானங்கள்

#### கலப்பு அடிமான முறைமைகள்

| அடிமானம் | பெயர் | பயன்பாடு |  |
| --- | --- | --- | --- |
| 2*i* | Quater-imaginary base |  |  |
| −1 ± *i* | Twindragon base | Twindragon fractal shape | } |
# எண்குறி வகைகளின் பட்டியல்

## குறிவகைகள் சார்ந்த முறைமை

### தரமிலா இலக்கமுறை எண்மானங்கள்

#### பகவு எண் அடிமானங்கள்

| அடிமானம் | பெயர் | பயன்பாடு |  |
| --- | --- | --- | --- |
| φ | தங்க விகித அடிமானம் | முந்து பீட்டா தொகுப்பி |  |
| e | <math>e</math> அடிமானம் | மீத்தாழ் அடிமானச் சிக்கனம் (radix economy) |  |
| π | <math>\பை</math>அடிமானம் "பை-இலக்கம்" |  |  |
| √2 | <math>\sqrt{2}</math> அடிமானம் |  |  |
| ¹²√2 | <math>\sqrt[12]{2}</math> அடிமானம் | அறிவியல் புரியிடைக் குறிமானம் | } |
# எண்குறி வகைகளின் பட்டியல்

## குறிவகைகள் சார்ந்த முறைமை

### தரமிலா இலக்கமுறை எண்மானங்கள்

#### பிற முறைமைகள்

- கலப்பு பகவெண் முறைமை
- மேற்கோள் குறிமானம்
- வெற்று இரும இலக்க முறைமை
# எண்குறி வகைகளின் பட்டியல்

## குறிவகைகள் சார்ந்த முறைமை

### இலக்கம் சாரா குறிமானங்கள்

பாபிலோனிய எண்குறிகளுக் முந்தைய அனைத்து எண்குறி வகைகளும் இலக்கம் சாராதனவாகும்.
# துக்லி

**துக்லி** *(Dukli)* என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் ஒரு பெரிய கிராமம் ஆகும்.
# துக்லி

## புவியியல் அமைப்பு

22.18° வடக்கு 79.29° கிழக்கு என்ற அடையாள ஆள்கூறுகளில் துக்லி கிராமம் பரவியுள்ளது.
# துக்லி

## மக்கள்தொகையியல்

இந்திய நாட்டின் 2001 ஆம் ஆண்டின் மக்கள் தொகைக் கணக்கெடுப்பின்படி துக்லி கிராமத்தின் மொத்த மக்கள் தொகை 17,306 பேர் ஆகும் இம்மக்கள் தொகையில் 8,850 பேர் ஆண்கள் மற்றும் 7,989 பேர் பெண்கள் ஆவர். .
# கோபிநகர்

**கோபிநகர்** *(Gopinagar)* என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் ஒரு கிராமம் ஆகும்.
# கோபிநகர்

## புவியியல் அமைப்பு

22.50° வடக்கு 88.07° கிழக்கு என்ற அடையாள ஆள்கூறுகளில் கோபிநகர் கிராமம் பரவியுள்ளது.
# கோபிநகர்

## மக்கள்தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி கோபிநகர் கிராமத்தின் மொத்த மக்கள் தொகை 6,984 பேர் ஆகும். இம்மக்கள் தொகையில் 3,583 பேர் ஆண்கள் மற்றும் 3,381 பேர் பெண்கள் ஆவர்.
# அடிமானங்களின் அட்டவணை

இது சில எண்குறி முறைமைகளில் விவாதிக்கப்படும் அடிமானங்களைப் பற்றியதாகும்.  
இந்த எண்குறி முறைமை **அடிமானங்களின் அட்டவணை** 1 முதல் 100 வரையிலமையும் மதிப்புகளை இரும இலக்க எண்முறைமை முதல் இருபதின்ம இலக்க எண்முறைமை வரை பட்டியல் இடுகிறது.  
| *n* | Base = 2 | 3 | 4 | 5 | 6 | *n* | 7 | 8 | 9 | 10 | 11 | *n* | 12 | 13 | 14 | 15 | 16 | *n* | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# லக்சுமிபில்

**லக்சுமிபில்** *(Laxmibil)* என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் ஒரு கிராமம் ஆகும்.
# லக்சுமிபில்

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி லக்சுமிபில் கிராமத்தின் மொத்த மக்கள் தொகை 6,684 பேர் ஆகும். இம்மக்கள் தொகையில் 3,521 பேர் ஆண்கள் மற்றும் 3,163 பேர் பெண்கள் ஆவர்.
# பழந்தமிழர் வாழ்வியல் காட்சிக் கூடம்

**பழந்தமிழர் வாழ்வியல் காட்சிக் கூடம்** என்பது இந்திய நாட்டில் தமிழ்நாடு மாநிலத்தின் தலைநகரான சென்னை, தரமணியில் அமைந்துள்ள உலகத் தமிழாராய்ச்சி நிறுவனத்தில் அமைக்கப்பட்ட காட்சிக்கூடமாகும். இதில் பழந்தமிழர்களின் சிறப்புகளை எடுத்துக் காட்டும் வகையில், ஆறு அரங்குகளில் சங்க காலத் தமிழர்களின் வாழ்வியலைப் பிரதிபலிக்கும் ஓவியக் கலை, மரச் சிற்பங்கள், உலோகச் சிற்பங்கள், சுடுமண் சிற்பங்கள் இடம் பெற்றுள்ளன.
# பழந்தமிழர் வாழ்வியல் காட்சிக் கூடம்

## காட்சிப்படுத்தப்பட்டவை

ஒரே கல்லில் செதுக்கப்பட்ட தேர்வடச் சங்கிலி, அன்னப்பறவை, சேர, சோழ, பாண்டிய மன்னர்கள், ஒளவையார், தமிழ்த் தாய், தொல்காப்பியர், கபிலர் உருவங்கள், பாலை நிலத்தின் தெய்வம் கொற்றவை சிலை உருவங்கள் வடிவமைக்கப்பட்டுள்ளன. மேலும் பழந்தமிழகத்தில் கடைப்பிடிக்கப்பட்ட நீர் மேலாண்மை, பாசன முறைகள், நெசவுத் தொழில்நுட்பங்கள், குருகுலக் கல்வி, புறநானூற்றுச் சம்பவங்கள், பாரம்பரிய விளையாட்டுகள் போன்றவற்றைச் சித்திரிக்கும் ஓவியங்கள் போன்றவையும் இடம்பெற்றுள்ளன. இவைதவிர, தமிழ் வீரர்கள் பயன்படுத்திய வாள், கேடயம், ஈட்டி உள்ளிட்ட பல்வேறு போர்க் கருவிகள் போன்றவையும் ஆயுதங்கள் தயாரிக்கும் உலைக்களம், மேற்கொண்ட தொழில்கள் ஆகியவையும் காட்சிப்படுத்தப்பட்டுள்ளன.
# பழந்தமிழர் வாழ்வியல் காட்சிக் கூடம்

## திரையரங்கம்

இந்தக் காட்சிக் கூடத்தையொட்டி, தமிழ்த்தாய் ஊடக அரங்கு என்ற பெயரில் 2,300 சதுர அடியில் நவீன தொழில்நுட்பத்துடன் கூடிய குளிர்சாதன வசதி கொண்ட திரையரங்கம் அமைந்துள்ளது. இதில் மொத்தம் 56 இருக்கைகள் உள்ளன. இதில் பழந்தமிழர் வாழ்வியல் காட்சிக் கூடத்தைப் பார்வையிடுவதற்கு வரும் பார்வையாளர்களுக்கு சங்ககாலத் தமிழர்களின் போரியல், ஆட்சித்திறன், மருத்துவ முறை, கல்வி போன்றவை தொடர்பான குறும்படங்கள் காட்டப்படுகின்றன.
# பழந்தமிழர் வாழ்வியல் காட்சிக் கூடம்

## அரங்குகள்

இங்கு ஆறு அரங்குகள் தொல்காப்பியர் அரங்கு, திருவள்ளுவர் அரங்கு, கபிலர் அரங்கு, ஔவையார் அரங்கு, இளங்கோவடிகள் அரங்கு, கம்பர் அரங்கு என்ற பெயர்களில் அமைந்துள்ளன.
# பழந்தமிழர் வாழ்வியல் காட்சிக் கூடம்

## அரங்குகள்

### தொல்காப்பியர் அரங்கு

தொல்காப்பியர் அரங்கில் தமிழரின் கலைநுட்பங்கள் சிறப்பிடம் பெறுகின்றன. எழில்மிகு கதவு, ஒரே சிற்பத்தின் இருபுறங்களிலும் ஆடலரசியான மாதவி மற்றும் துறவறம் பூண்ட மணிமேகலையின் தோற்றங்கள், எழில்மிகு வடிவமைப்பில் அன்னம், காளை, மரத்தூண்கள், கற்றூண்கள், கற்சங்கிலி, கல்லாலான வசந்த மண்டபம், யானை-காளை இணைந்த வடிவம், உலோகத்தாலான தமிழ்த்தாய், கபிலர், ஔவையார், தொல்காப்பியர் சிலைகள், மரத்தாலான நடராசர் சிற்பம் போன்றவையும் பழந்தமிழர் வாழ்வியலைப் படம்பிடிக்கும் பல்வேறு ஓவியங்களும் இடம்பெற்றுள்ளன.
# பழந்தமிழர் வாழ்வியல் காட்சிக் கூடம்

## அரங்குகள்

### திருவள்ளுவர் அரங்கு

திருவள்ளுவர் அரங்கில், பழந்தமிழரின் உலோகவியல் நுட்பம், மருத்துவ நுட்பம், நெசவுத் தொழில்நுட்பம், போரியல் நுட்பம், நீர் மேலாண்மை, வேளாண் மேலாண்மை, மண்பாண்டத் தொழில்நுட்பம், பண்டைக்கால கல்விமுறை, ஆகியற்றை எடுத்தியம்பும் ஓவியங்கள், மாதிரி வடிவங்கள், நிழற்படங்கள், கற்சிற்பங்கள், மரச்சிற்பங்கள், உலோகச் சிற்பங்கள், பல்வேறு போர்க்கருவிகள் ஆகியன இடம்பெற்றுள்ளன.
# பழந்தமிழர் வாழ்வியல் காட்சிக் கூடம்

## அரங்குகள்

### கபிலர் அரங்கு

கபிலர் அரங்கில், தமிழர் குடும்ப அமைப்பு முறை, பல்வேறு வகையான இல்லப் புழங்குபொருட்கள், ஐந்திணை வாழ்வியல் காட்சிகள், சுடுமண் சிற்பங்கள், இசைக் கருவிகள், தமிழர் அளவைகள், கற்சிற்பங்கள், இலக்கியப் பறவைகளின் வடிவங்கள் போன்றன காட்சிப்படுத்தப்பட்டுள்ளன.
# பழந்தமிழர் வாழ்வியல் காட்சிக் கூடம்

## அரங்குகள்

### ஔவையார் அரங்கு

ஔவையார் அரங்கில், பண்டை அரசர்களின் அறம்-வீரம்-நீதிவழுவாமை-போர்முறை-கொடை போன்ற உயர் பண்புகளும், கோட்டை, அரண்மனை, கோயில்கள், பண்டைய நகரமைப்பு, கல்லணை போன்ற கட்டுமான நுட்பங்களும், மகளிர் வீரம், புறப்புண் நாணுதல், வஞ்சினம் மொழிதல், வடக்கிருத்தல் போன்ற பண்பாட்டுச் சிறப்புகள் காட்சிப்படுத்தப்பட்டுள்ளன
# பழந்தமிழர் வாழ்வியல் காட்சிக் கூடம்

## அரங்குகள்

### இளங்கோவடிகள் அரங்கு

இளங்கோவடிகள் அரங்கில், பண்டைத் தமிழரின் வெளிநாட்டு வணிகம், வணிக வீதி அமைப்பு, கப்பல் கட்டுமான நுட்பம் போன்றவற்றின் ஓவியங்களும் கலங்கரை விளக்கம், நெசவுக் கருவிகள், நாவாய் போன்ற மாதிரி வடிவங்களும் உலோகக் கருவிகள், வேளாண்மை நுட்பம், நீர் மேலாண்மை போன்றவற்றின் நிழற்படங்களும் இடம்பெற்றுள்ளன.
# பழந்தமிழர் வாழ்வியல் காட்சிக் கூடம்

## அரங்குகள்

### கம்பர் அரங்கு

கம்பர் அரங்கில் பல்வேறு வகையான இசைக்கருவிகள், தமிழகப் பழங்குடிகளின் அரிதான புழங்குபொருட்கள், பல்வேறு சடங்கியில் நிகழ்வுகளின் நிழற்படங்கள், பல்வேறுவகை நாட்டுப்புறக் கலைசார் பொருட்கள், தெருக்கூத்துக் கலைப் பொருட்கள், தமிழினத்தின் தொன்மை, அறிவு நுட்பம் போன்றவற்றை உணர்த்தும் தொல்லியல் கண்டுபிடிப்புகள் போன்றன இடம்பெற்றுள்ளன.
# பழந்தமிழர் வாழ்வியல் காட்சிக் கூடம்

## அரங்குகள்

### தமிழ்த்தாய் ஊடக அரங்கு

பழந்தமிழர் வாழ்வியல் காட்சிக்கூடத்திற்கு வரும் பார்வையாளர்கள் கண்டு பயனுறும் வகையில், பழந்தமிழர் விழுமியங்கள் குறித்த ஆவணப் படங்களைத் திரையிடுவதற்கெனத் ’தமிழ்த்தாய் ஊடக அரங்கு’ ஒன்றும் உருவாக்கப்பட்டுள்ளது. நவீனத் தொழில்நுட்ப வசதிகளுடன் உருவாக்கப்பட்டுள்ள இவ்வரங்கம் சுமார் 100 இருக்கைகள் கொண்டது. இவ்வூடக அரங்கில் 1. பழந்தமிழர் வாழ்வியல் 2. பழந்தமிழர் ஐந்திணை வாழ்வியல் 3. பழந்தமிழர் வேளாண் மேலாண்மை 4. பழந்தமிழர் நெசவுத் தொழில்நுட்பம் 5. பழந்தமிழர் கட்டடக்கலை 6. பழந்தமிழர் நீர் மேலாண்மை 7. பழந்தமிழர் மருத்துவம் 8. பழந்தமிழர் ஆட்சித்திறன் 9. பழந்தமிழர் போரியல் 10. பழந்தமிழர் மரபுக் கலைகள் ஆகிய ஆவணப் படங்கள் திரையிடப்படுகின்றன. இப்படங்களைக் காட்சிக்கூடப் பொறுப்பாளர் பேராசிரியர் முனைவர் ஆ.மணவழகன் அவர்கள் தயாரித்துள்ளார்.
# உத்தர் சாரிலம்

**உத்தர் சாரிலம்** *(Uttar Charilam)* என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் ஒரு கிராமம் ஆகும்.
# உத்தர் சாரிலம்

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி உத்தர் சாரிலம் கிராமத்தின் மொத்த மக்கள் தொகை 10,793 பேர் ஆகும். இம்மக்கள் தொகையில் 5,516 பேர் ஆண்கள் மற்றும் 5,277 பேர் பெண்கள் ஆவர்.
# பிராயபூர்

**பிராயபூர்** *(Brajapur)* என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் ஒரு கிராமம் ஆகும்.
# பிராயபூர்

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பிராயபூர் கிராமத்தின் மொத்த மக்கள் தொகை 8,477 பேர் ஆகும். இம்மக்கள் தொகையில் 4,303 பேர் ஆண்கள் மற்றும் 4,174 பேர் பெண்கள் ஆவர்.
# சாரிபரா

**சாரிபரா** *(Charipara)* என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் ஒரு பெரிய கிராமம் ஆகும். .
# சாரிபரா

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி சாரிபரா கிராமத்தின் மொத்த மக்கள் தொகை 17,306 பேர் ஆகும். இம்மக்கள் தொகையில் 8,839 பேர் ஆண்கள் மற்றும் 8,467 பேர் பெண்கள் ஆவர்.
# எண்குறி முறைமை

**எண்குறி முறைமை** அல்லது **எண்ணுரு முறைமை** *(numeral system)* (அல்லது **எண்ணும் முறைமை** (*system of numeration)*) என்பது எண்களைக் குறிப்பிட பயன்படுத்தும் எழுதும் முறைமையைக் குறிக்கும். அதாவது, இது ஒரு ஒருங்கிணைவாக குறிப்பிட்ட எண்களின் கணத்தை எண்ணிலக்கத்தாலோ அல்லது வேறு குறியீடுகளாலோ குறிக்கும் கணிதக் குறிமானம் ஆகும். "11" இன் குறியீடுகள் இரும இலக்க முறைமையில் மூன்று எனும் எண்ணையும் பதின்ம இலக்க முறைமையில் பதினொன்றையும் அல்லது வேறு முழு எண்ணல்லாத அடிமானங்களில் வேறு எண்ணையோ குறிப்பதாக விளக்கலாம்.  
எண்குறி சுட்டும் எண் அதன் மதிப்பு எனப்படும்.  
கருத்துநிலையில், எண்குறி முறைமை:
- முழு எண்கள், பகு எண்கள் போன்ற பயன்பாடுள்ள எண்களின் கணத்தைக் குறிக்கும்
- ஒவ்வொரு எண்ணுக்கும் தனித்த உருவகிப்பைத் தரும் (அல்லது, செந்தர உருவகிப்பைத் தரும்)
- எண்களின் இயற்கணித, எண்கணிதக் கட்டமைப்புகளை உணர்த்தும்.
# எண்குறி முறைமை

## முதன்மை எண்குறி முறைமைகள்

பரவலாக பொதுவழக்கில் உள்ளது இந்து-அரபு எண்குறி முறைமை ஆகும்]].
# கிருட்டிணா கிசோர்நகர்

**கிருட்டிணா கிசோர்நகர்** *(Krishna Kishorenagar)* என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் ஒரு கிராமம் ஆகும்.
# கிருட்டிணா கிசோர்நகர்

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கிருட்டிணா கிசோர்நகர் கிராமத்தின் மொத்த மக்கள் தொகை 9,244 பேர் ஆகும். இம்மக்கள் தொகையில் 4,791 பேர் ஆண்கள் மற்றும் 4,453 பேர் பெண்கள் ஆவர்.
# ரோட் தீவு சிகப்புக் கோழி

**ரோட் தீவு சிகப்புக் கோழி** ( **Rhode Island Red** ) என்பது ஒரு அமெரிக்க கோழி இனமாகும். இவை இறைச்சிக்காகவும் முட்டைக்காகவும் வளர்க்கப்படுகின்றன. இவை பார்க்க அழகானவையாகவும், அதிகப்படியான முட்டையிடும் திரனுக்காகவும் கொல்லைப்புறங்களில் வளர்க்க சிறந்தவையாகக் கருதப்படுகின்றன. இப்பறவைகள் ரோட் தீவின் தேசியப் பறவையாகும். இப்பறவை மாகாணத்தை பூர்வீகமாக கொள்ளாதவை என்றாலும், மூன்று அமெரிக்க மாகாணங்களின் மாநிலப்பறவையாக உள்ளது.
# ரோட் தீவு சிகப்புக் கோழி

## விளக்கம்

இக்கோழிகள் ரோடு தீவில் மிகுதியாக வளர்க்கப்பட்டதால் இப்பெயர் பெற்றன. இக்கோழிகள் சிவப்பு நிறமாக அழகாகவும் முதுகு, நெஞ்சு, தொடை பாகங்களில் மிகுதியான சதைப்பற்றுடன் இருக்கும்.
# ரோட் தீவு சிகப்புக் கோழி

## பயன்

ரோடுத் தீவு சிகப்புக் கோழிகள் வாரத்துக்கு 5 முதல் 7 முட்டைகள்வரை இடக்கூடியன. இக்கோழிகள் தோராயமாக முதல் முட்டையிடும் பருவத்தில் 312 முட்டைகள்வரை இடும், இரண்டாம் பருவத்தில் 223 முட்டைகள் இடும்.
# பேகம்பூர் பெரிய பள்ளிவாசல்

**பேகம்பூர் பெரிய பள்ளிவாசல்** (*Begumpur Mosque*, *Begumpur Big Mosque*), திண்டுக்கலிலுள்ள பேகம்பூரில் அமைந்துள்ளது. இது திண்டுக்கலிலுள்ள பழமையான பள்ளிவாசல். முகலாய கட்டிடப்பாணியில் ஐதர் அலியால் கட்டப்பட்டது.
# பேகம்பூர் பெரிய பள்ளிவாசல்

## வரலாறு

முன்பு திண்டுக்கல் திப்பு சுல்தானின் தந்தை ஹைதர் அலியின் முக்கியமான படைத் தளங்களில் ஒன்று. ஹைதர் அலி அவர்களின் தங்கை, அமீருன்னிசா பேகம் ஆவார். அமீருன்னிசா பேகத்தின் கணவர் மிர்சா அலிக்கான் (Mirza ali khan) ஆவார். அமீருன்னிசா பேகம் கி.பி.1772 ல் திண்டுக்கல்லில் மரணமடைந்தார்.அவர் திண்டுக்கல் பெரிய பள்ளி வாசலில் அடக்கம் செய்யப்பட்டுள்ளார். அமீருன்னிசா பேகம் பெயரால் இந்த பகுதி பேகம்பூர் என்று அழைக்கப்படுகிறது. மைசூர் மன்னர் ஐதர் அலி திண்டுக்கல் நகரில் 3 பள்ளிவாசல்கள் கட்டினார். அவற்றில் மிகப்பெரியதுதான் இந்த பேகம்பூர் பெரிய பள்ளிவாசல் ஆகும்.
# பேகம்பூர் பெரிய பள்ளிவாசல்

## வரலாறு

### பள்ளிவாசல்

பள்ளிவாசலின் முன் பகுதியில் திறந்த வெளிப்பகுதி உள்ளது. அதனுள் பெரிய தொழுகை இடம் அமைந்துள்ளது. பள்ளிவாசல் 2 மினார்களும் ஒரு குவிமாடமும் கொண்டது.
# பேகம்பூர் பெரிய பள்ளிவாசல்

## கலாச்சாரம்

இப்பள்ளிவாசலில் ரமலான், பக்ரீத் போன்ற தினங்களில் சிறப்பு தொழுகை மைதானத்தில் நடைபெறும். வாரம்தோறும் வெள்ளிக்கிழமை ஜும்ஆ சிறப்பு தொழுகை நடைபெறும். இசுலாமிய கடமையான ஐவேளைத் தொழுகைகளையும் நடைபெறுகிறது. அமீருன்னிசா பேகம் தர்காவிற்கு வருடந்தோறும் உரூஸ் நடைபெறும்.
# அம்பாசா

**அம்பாசா** *(Ambassa (Pron:/æmˈbæsə/))* என்பது இந்தியாவின் திரிபுரா மாநிலத்திலுள்ள தலாய் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# அம்பாசா

## புவியியல் அமைப்பு

23°55’10.8’’ வடக்கு 91°50’42’’ கிழக்கு என்ற அடையாள ஆள்கூறுகளில் அம்பாசா நகரம் பரவியுள்ளது.
# அம்பாசா

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி அம்பாசா நகரத்தின் மொத்த மக்கள் தொகை 6,052 பேர் ஆகும். இம்மக்கள் தொகையில் 54% பேர் ஆண்கள் மற்றும் 46% பேர் பெண்கள் ஆவர். நகரத்தின் கல்வியறிவு சதவீதம் 70% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 60 சதவீதத்தினர் கல்வியறிவு பெற்றவர்களாகவும் பெண்களில் 40 சதவீதம் பேர் கல்வியறிவு பெற்றவர்களாகவும் உள்ளனர். ஆறு வயதிற்குக் குறைவான சிறுவர்கள் 13% அளவில் உள்ளனர்.
# ஹாப்பூர் மாவட்டம்

**ஹாப்பூர் மாவட்டம்** (*Hapur district*), இந்தியாவின் உத்தரப் பிரதேச மாநிலத்தின் 75 மாவட்டங்களில் ஒன்றாகும். இம்மாவட்டத் தலைமையிட நகரம் **ஹாப்பூர்** ஆகும். இது மீரட் கோட்டத்தில் அமைந்துள்ளது. ஹாப்பூர் நகரம் தேசிய தலைநகர வலையத்துள் அமைந்துள்ளது.  
காசியாபாத் மாவட்டத்தின் சில பகுதிகளைக் கொண்டு, 28 செப்டம்பர் 2011 அன்று **பஞ்சசீல நகர் மாவட்டம்** என்ற பெயரில் துவக்கப்பட்ட இம்மாவட்டத்தின் பெயரை சூலை 2012 அன்று ஹாப்பூர் மாவட்டம் என பெயர் மாற்றம் செய்யப்பட்டது.  
ஹாப்பூர் மாவட்டம் ஹாப்பூர், கர்முக்தேஸ்வர், தௌலானா என மூன்று வருவாய் வட்டங்களைக் கொண்டது.  
ஹாப்பூர் நகரத்தின் மக்கள்தொகை 13,28,322 ஆகும். இந்நகரம் எஃகு குழாய், குழல் வடிவ எஃகு குழாய் உற்பத்தி செய்யும் மையமாக உள்ளது. மேலும் அப்பளம், கூம்பு வடிவமும், குழல் வடிவமும் அமையப்பெற்ற காகிதப் பொருட்களுக்கு பெயர் பெற்றது. ஹாப்பூர் நகரம் புது தில்லி நகரத்திலிருந்து கிழக்கே 60 கி மீ தொலைவில் அமைந்துள்ளது. தேசிய நெடுஞ்சாலை எண் 24 தில்லி - லக்னோவை இணைக்கும் தேசிய நெடுஞ்சாலை எண் 24 ஹப்பூர் நகரத்தின் வழியாக செல்கிறது.
# ஹாப்பூர் மாவட்டம்

## சமயம்

இம்மாவட்டத்தில் இந்து சமயத்தவர் மற்றும் இசுலாமிய சமயத்தவர் கூடுதலாகவும், கிறித்தவ, சீக்கிய, பௌத்த, சமண சமய மக்கள் குறைவான எண்ணிக்கையிலும் உள்ளனர்.
# ஹாப்பூர் மாவட்டம்

## மொழிகள்

உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருதும், வட்டார மொழிகளும் இம்மாவட்டத்தில் பேசப்படுகின்றன.
# பனமாலிபூர்

**பனமாலிபூர்** *(Banamalipur)* என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் அகர்தலா நகராட்சியின் ஒரு வட்டாரம் அல்லது பகுதியாகும்.
# பனமாலிபூர்

## புவியியல் அமைப்பு

23°50’22’’ வடக்கு 91°17’33’’ கிழக்கு என்ற அடையாள ஆள்கூறுகளில் பனமாலிபூர் வட்டாரம் பரவியுள்ளது. மேலும் கடல்மட்டத்தில் இருந்து சராசரியாக் 17 மீட்டர்கள் உயரத்தில் இவ்விடம் அமைந்துள்ளது.
# பனமாலிபூர்

## அரசியல்

இந்திய நாட்டின் திரிபுரா மாநிலத்தில் உள்ள மேற்கு திரிபுரா மக்களவைத் தொகுதியின் ஒரு பகுதியாக பனமாலிபூர் சட்டப்பேரவைத் தொகுதி இருக்கிறது.
# காகுல்நகர்

**காகுல்நகர்** *(Gakulnagar)* என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
.
# காகுல்நகர்

## புவியியல் அமைப்பு

23.718° வடக்கு 91.265° கிழக்கு என்ற அடையாள ஆள்கூறுகளில் காகுல்நகர் நகரம் பரவியுள்ளது.
# காகுல்நகர்

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி காகுல்நகர் நகரத்தின் மொத்த மக்கள் தொகை 9,037 பேர் ஆகும். இம்மக்கள் தொகையில் 54% பேர் ஆண்கள் மற்றும் 46% பேர் பெண்கள் ஆவர். நகரத்தின் கல்வியறிவு சதவீதம் 66% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 73 சதவீதத்தினர் கல்வியறிவு பெற்றவர்களாகவும் பெண்களில் 57 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 15% அளவில் உள்ளனர்.
# அமீர்கட் வட்டம்

அமீர்கட் வட்டம், இந்திய மாநிலமான குஜராத்தின் பனாஸ்காண்டா மாவட்டத்தில் உள்ளது.
# அமீர்கட் வட்டம்

## அரசியல்

இந்த வட்டம் தந்தா சட்டமன்றத் தொகுதிக்கும், பனாஸ்காண்டா மக்களவைத் தொகுதிக்கும் உட்பட்டது.
# அமீர்கட் வட்டம்

## ஊர்கள்

இந்த வட்டத்தில் உள்ள ஊர்களின் பெயர்களை கீழே காண்க.
- அஜாபூர் மோடா
- அஜாபூர் வாங்கா
- ஆம்பாபாணி (அமீர்கட் வட்டம்)
- அமீர்கட்
- ஆவள் (அமீர்கட் வட்டம்)
- அவாளா (அரணீவாடா)
- பளுந்தரா (அமீர்கட் வட்டம்)
- பண்டாவாடா (அமீர்கட் வட்டம்)
- பமரியா (அமீர்கட் வட்டம்)
- பாயலா (அமீர்கட் வட்டம்)
- சிகண்வாஸ் (அமீர்கட் வட்டம்)
- தாபசத்ரா
- டாபேலா (அமீர்கட் வட்டம்)
- டாபேலி (அமீர்கட் வட்டம்)
- தேரி (அமீர்கட் வட்டம்)
- தனபுரா (அமீர்கட் வட்டம்)
- தனபுரா (டோளீயா)
- டோளீயா (அமீர்கட் வட்டம்)
- டுங்கரபுரா (அமீர்கட் வட்டம்)
- கடடா (அமீர்கட் வட்டம்)
- கஞ்சி (அமீர்கட் வட்டம்)
- கவரா (அமீர்கட் வட்டம்)
- காங்கு (அமீர்கட் வட்டம்)
- காண்டா (அமீர்கட் வட்டம்)
- கோடா (அமீர்கட் வட்டம்)
- ஈக்பால்கட் (அமீர்கட் வட்டம்)
- ஈஸ்வாணி (அமீர்கட் வட்டம்)
- ஜேடி (அமீர்கட் வட்டம்)
- ஜோராபுரா (அமீர்கட் வட்டம்)
- ஜுனி ரோஹ் (அமீர்கட் வட்டம்)
- ஜுனி ரோஹ் (சரோத்ரி)
- ககவாடா (அமீர்கட் வட்டம்)
- காளி மாடி (அமீர்கட் வட்டம்)
- கானபுரா (அமீர்கட் வட்டம்)
- கம்சாராவீடு (அமீர்கட் வட்டம்)
- கபாசியா (அமீர்கட் வட்டம்)
- கர்ஜா (அமீர்கட் வட்டம்)
- கர்மதி (அமீர்கட் வட்டம்)
- கேங்கோரா (அமீர்கட் வட்டம்)
- கஜுரியா (அமீர்கட் வட்டம்)
- காபா (அமீர்கட் வட்டம்)
- காபரா (அமீர்கட் வட்டம்)
- காரா (அமீர்கட் வட்டம்)
- காரி (அமீர்கட் வட்டம்)
- கேமராஜியா (அமீர்கட் வட்டம்)
- குணியா (அமீர்கட் வட்டம்)
- கீடோதர் (அமீர்கட் வட்டம்)
- லட்சுமிபுரா (அமீர்கட் வட்டம்)
- மாண்டலியா (அமீர்கட் வட்டம்)
- மான்புரியா (அமீர்கட் வட்டம்)
- நீசலோ பந்த் (அமீர்கட் வட்டம்)
- பேட்சோலி (அமீர்கட் வட்டம்)
- ரபாரண் (அமீர்கட் வட்டம்)
- ரபாரியா (அமீர்கட் வட்டம்)
- ராஜ்புரியா (அமீர்கட் வட்டம்)
- ராம்புரா (வடலா)
- சரோத்ரா (அமீர்கட் வட்டம்)
- சவாணியா (அமீர்கட் வட்டம்)
- சோன்வாடி (அமீர்கட் வட்டம்)
- சுரேலா (அமீர்கட் வட்டம்)
- டாடோலி (அமீர்கட் வட்டம்)
- உமர்கோடு (அமீர்கட் வட்டம்)
- உபலோ பந்த் (அமீர்கட் வட்டம்)
- வாக்தடி (அமீர்கட் வட்டம்)
- வாகோடியா (அமீர்கட் வட்டம்)
- வேரா (அமீர்கட் வட்டம்)
- விரம்பூர் (அமீர்கட் வட்டம்)
- ஜாபா (அமீர்கட் வட்டம்)
- ஜாஞ்சர்வாவ் (அமீர்கட் வட்டம்)
# கமலாசாகர்

**கமலாசாகர்** *(Kamalasagar)* என்பது இந்தியாவின் திரிபுரா மாநிலத்திலுள்ள ஒரு செயற்கை ஏரியாகும். 15 ஆம் நூற்றாண்டில் திரிபுராவின் அரசர் தன்யா மாணிக்யா இந்த ஏரியை உருவாக்கினார். சுற்றுலா பயணிகளுக்கு இந்த இடம் ஒரு முக்கியமான சுற்றுலா தலமாக விளங்குகிறது. நவராத்திரி திருவிழாவின் போது ஒவ்வொரு அக்டோபர் மாதத்திலும் இங்கு திருவிழா நடைபெறுகிறது.
# கமலாசாகர்

## அரசியல்

இந்திய நாட்டின் திரிபுரா மாநிலத்தில் உள்ள மேற்கு திரிபுரா மக்களவைத் தொகுதியின் ஒரு பகுதியாக கமலசாகர் சட்டப்பேரவைத் தொகுதி இருக்கிறது
# அதிர் வேட்டுச்சூடு

மீள்செயல், 2006]]
**அதிர் வேட்டுச்சூடு**அல்லது **கூட்டுச்சூடு** என்பது ஓர் போர் உத்தி, இதில் வீரர்கள் வரிசையாக நின்று, கட்டளையிடும்போது அனைவரும் ஒரேசமயத்தில் அவர்களின் துப்பாக்கிகளை வெடிக்கச் செய்வர். பொதுவாக இந்த உத்தி துல்லியமில்லாமை, குறைந்த வேக சுடுதல், மற்றும் வரம்புக்குட்பட்ட வீச்சு ஆகியவற்றை ஈடுகட்டவும், மற்றும் அதிகபட்ச தாக்கத்தை உருவாக்கவும் பயன்படுத்தப் பட்டது.
# மகோபா மாவட்டம்

**மகோபா மாவட்டம்** (Mahoba district) இந்தியாவின் உத்தரப் பிரதேச மாநிலத்தின் 75 மாவட்டங்களில் ஒன்றாகும். இம்மாவட்டத் தலைமையிட நகரம் **மகோபா** ஆகும். இது சித்திரக்கூட கோட்டத்தில் அமைந்துள்ளது. சந்தேல இராஜபுத்திரர்கள் மகோபாவையும் தலைநகராகக் கொண்டு கி பி பத்தாம் நூற்றாண்டு முதல் பதின்முன்றாம் நூற்றாண்டு முடிய ஆண்டனர்.  
ஹமீர்பூர் மாவட்டத்தின் சில பகுதிகளைப் பிரித்து 11 பிப்ரவரி 1995 அன்று மகோபா மாவட்டம் துவக்கப்பட்டது.  
இம்மாவட்டம் உத்தரப் பிரதேச புந்தேல்கண்ட் பகுதியில் அமைந்துள்ளது. மகோபா நகரத்திற்கு அருகே கஜுராஹோ
கோயில்கள் அமைந்துள்ளது. இப்பகுதியில் இந்தியுடன் புந்தேலி மொழியும் பேசப்படுகிறது.
# மகோபா மாவட்டம்

## மாவட்ட அமைவிடம்

மகோபா மாவட்டத்தின் வடக்கில் ஹமீர்பூர் மாவட்டம், வடகிழக்கில் பந்தா மாவட்டம், தெற்கில் சத்தர்பூர் மாவட்டம் மற்றும் மேற்கில் ஜான்சி மாவட்டம் எல்லைகளாக அமைந்துள்ளது.
# மகோபா மாவட்டம்

## மக்கள் தொகையியல்

2011 ஆம் ஆண்டு மக்கள்தொகை கணக்கெடுப்பின்படி, மகோபா மாவட்டத்தின் மொத்த மக்கள் தொகை 8,76,055 ஆகும். இம்மாவட்டத்தின் பரப்பளவு 2884 சதுர கி மீ., ஆகும். மக்கள் அடர்த்தி ஒரு சதுர கிலோ மீட்டரில் 304 நபர்கள் வாழ்கின்றனர். பாலின விகிதம் ஆயிரம் ஆண்களுக்கும் 880 பெண்கள் வீதம் உள்ளனர். சராசரி எழுத்தறிவு விகிதம் 66.94% ஆக உள்ளது.
# மகோபா மாவட்டம்

## மக்கள் தொகையியல்

### சமயம்

இம்மாவட்டத்தின் மக்கள் தொகையில் இந்து சமயத்தவர் மற்றும் சமண சமயத்தவர் கூடுதலாகவும், இசுலாமிய, கிறித்தவ , சீக்கிய, பௌத்த சமய மக்கள் தொகை குறைவாகவும் உள்ளது.
# மகோபா மாவட்டம்

## மக்கள் தொகையியல்

### மொழிகள்

உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் புந்தேலி மொழி உள்ளிட்ட வட்டார மொழிகளும் இம்மாவட்டத்தில் பேசப்படுகிறது.
# மகோபா மாவட்டம்

## மாவட்ட நிர்வாகம்

மகோபா மாவட்டம் மூன்று வருவாய் வட்டங்களையும்; நான்கு ஊராட்சி ஒன்றியங்களையும், 247 கிராம சபைகளையும்; 521 கிராமங்களையும்; இரண்டு நகராட்சிகளையும் கொண்டுள்ளது.  
மேலும் மகோபா மற்றும் சர்க்காரி என இரண்டு சட்டமன்ற தொகுதிகளை கொண்டுள்ளது. இவ்விரண்டு சட்டமன்ற தொகுதிகளும் ஹமீர்பூர் மக்களவைத் தொகுதியில் அடங்குகிறது.
# மகோபா மாவட்டம்

## பொருளாதாரம்

மகோபா மாவட்டத்தை பொருளாதாரத்தில் மிகவும் பின் தங்கிய இந்தியாவின் 240 மாவட்டங்களில் ஒன்றாக இந்திய அரசின் பஞ்சாயத்து ராஜ் அமைச்சகம் 2006-ஆம் ஆண்டில் அறிவித்துள்ளதால், இம்மாவட்டத்தின் ஊரக வளர்ச்சித் திட்டங்களுக்கு இந்திய அரசின் பஞ்சாயத்து இராஜ் அமைச்சகம் ஆண்டுதோறும் நிதியுதவி அளித்துவருகிறது.
# பிலிபித் மாவட்டம்

**பிலிபித் மாவட்டம்** (Pilibhit district) இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிட நகரம் **பிலிபித்** ஆகும். இது பரேலி கோட்டத்தில் அமைந்துள்ளது. இம்மாவட்டம் இந்திய - நேபாள எல்லையில் அமைந்த உத்தரப் பிரதேச மாவட்டங்களில் ஒன்றாகும்.  
இந்திய அரசின் அமைச்சர் மேனகா காந்தி பிலிபித் மக்களவைத் தொகுதியிலிருந்து ஐந்து முறை தேர்ந்தெடுக்கப்பட்டவர். 1947-ஆம் ஆண்டில் இந்தியப் பிரிவினைக்கு பின்னர் வங்காள மக்களும், சீக்கிய மக்களும் அதிகமாக குடியேறி வாழும் உத்தரப் பிரதேச மாவட்டங்களில் பிலிபித் மாவட்டமும் ஒன்றாகும்.  
இம்மாவட்டத்தில் புலிகள் காப்பகம் செப்டம்பர் 2008-இல் துவக்கப்பட்டது.
# பிலிபித் மாவட்டம்

## மாவட்ட அமைவிடம்

பிலிபித் மாவட்டத்தின் வடகிழக்கில் நேபாளம், கிழக்கில் லக்கிம்பூர் கேரி மாவட்டம், வடமேற்கில் உதம்சிங் நகர் மாவட்டம் மற்றும் உத்தராகண்டம் மாநிலம், தெற்கில் ஷாஜகான்பூர் மாவட்டம், மேற்கில் பரேலி மாவட்டம் எல்லைகளாக அமைந்துள்ளது.
# பிலிபித் மாவட்டம்

## மாவட்ட நிர்வாகம்

பிலிபித் மாவட்டம் பிலிபித், புராண்பூர் மற்றும் பிசால்பூர் என மூன்று வருவாய் வட்டங்களையும், அமாரியா, மரௌரி, ல்லௌரிகேரா, பர்கேரா, பில்சந்தா, பிசால்பூர் மற்றும் புராண்பூர் என ஏழு ஊராட்சி ஒன்றியங்களையும், பிலிபித் நகரம் 52 உறுப்பினர்களைக் கொண்ட மாநகராட்சி மன்றம் கொண்டுள்ளது. மேலும் ஒன்பது நகராட்சிகளும் இம்மாவட்டம் கொண்டுள்ளது.
# பிலிபித் மாவட்டம்

## பொருளாதாரம்

நீர் வளம் மிக்க இம்மாவட்டத்தில் அதிகாக கரும்பு பயிரிடப்படுவதால், இம்மாவட்டத்தில் நான்கு சர்க்கரை ஆலைகள் உள்ளது. மேலும் நெல் அரவை ஆலைகள், செங்கல் சூலைகள், மதுபானத் தொழிற்சாலைகள், மாவு ஆலைகள் மற்றும் பன்சூரி வகை புல்லாங்குழல் தயாரிக்கும் ஆலையும் உள்ளது.
# பிலிபித் மாவட்டம்

## போக்குவரத்து

புதுதில்லியிலிருந்து சாலை வழியாக 274 கி மீ தொலைவிலும், மாநிலத் தலைநகர் லக்னோவிலிருந்து சாலை வழியாக 270 கி மீ தொலைவிலும்; இருப்புப்பாதை வழியாக 259 கி மீ தொலைவிலும் பிலிபத் நகரம் அமைந்துள்ளது.
# பிலிபித் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,031,007 ஆக உள்ளது. கிராமப்புறங்களில் 82.70% மக்களும்; நகரப்புறங்களில் மக்களும் 17.30% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 23.45% ஆக உயர்ந்துள்ளது. மக்கள் தொகையில் 1,072,002 ஆண்களும் மற்றும் 959,005 பெண்களும் உள்ளனர். பாலின விகிதம் ஆயிரம் ஆண்களுக்கு 895 பெண்கள் வீதம் உள்ளனர். 3,686 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 551 மக்கள் வாழ்கின்றனர். இம்மாவட்டத்தின் சராசரி படிப்பறிவு 61.47% ஆகவும், ஆண்களின் படிப்பறிவு 71.70% ஆகவும், பெண்களின் படிப்பறிவு 50.00% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 304,920 ஆக உள்ளது.
# பிலிபித் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,449,007 (71.34 %) ஆகவும், இசுலாமிய சமய மக்கள் தொகை 489,686 (24.11 %) ஆகவும், சீக்கிய, மக்கள் தொகை 84,787 (4.17 %) ஆகவும் மற்றும் கிறித்தவ, பௌத்த, சமண சமய மக்கள் தொகை கணிசமாகவும் உள்ளது.
# பிலிபித் மாவட்டம்

## மக்கள் தொகையியல்

### மொழிகள்

உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# சாப்ரூம்

**சாப்ரூம்** *(Sabroom)* என்பது இந்தியாவின் திரிபுரா மாநிலத்திலுள்ள தெற்கு திரிப்புரா மாவட்டம்|தெற்கு திரிப்புரா மாவட்டத்தில்]] அமைந்துள்ள ஒரு நகரம் மற்றும் பேரூராட்சியாகும். இந்தியாவையும் வங்காளதேசத்தையும் பிரிக்கின்ற பெனி ஆற்றின் கரையில் இப்பேரூராட்சி அமைந்துள்ளது. இப்பகுதியிலுள்ள பெரும்பாலான மக்கள் வங்காள மொழியின் கிளை மொழியான நோயாகாலி மொழியைப் பேசுகின்றனர்.
# சாப்ரூம்

## புவியியல் அமைப்பு

23.00° வடக்கு 91.73° கிழக்கு என்ற அடையாள ஆள்கூறுகளில் சாப்ரூம் நகரம் பரவியுள்ளது.மேலும் கடல்மட்டத்தில் இருந்து சராசரியாக் 26 மீட்டர்கள் உயரத்தில் இந்நகரம் உள்ளது.
# சாப்ரூம்

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி சாப்ரூம் நகரத்தின் மொத்த மக்கள் தொகை 5,766 பேர் ஆகும் இம்மக்கள் தொகையில் 52% பேர் ஆண்கள் மற்றும் 48% பேர் பெண்கள் ஆவர். நகரத்தின் கல்வியறிவு சதவீதம் 82% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 86 சதவீதத்தினர் கல்வியறிவு பெற்றவர்களாகவும் பெண்களில் 78 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 11% அளவில் உள்ளனர்.
# சாப்ரூம்

## அரசியல்

இந்திய நாட்டின் திரிபுரா மாநிலத்தில் உள்ள கிழக்கு திரிபுரா மக்களவைத் தொகுதியின் ஒரு பகுதியாக சாப்ரூம் சட்டப்பேரவைத் தொகுதி இருக்கிறது.
# உலகாயதம்

**சார்வகம்** என அழைக்கப்படும் **உலகாயதம்** இந்தியாவில் தோன்றிய ஒரு மெய்யியல் கோட்பாடு. உலகை நோக்கி பொருள்முதல்வாத அனுபவாத அணுகுமுறையை இது முன்னிறுத்துகிறது. கடவுள், மாயை, பிறவிச்சுழற்சி, ஆன்மா போன்ற சமய நம்பிக்கைகளையும் மீவியற்கை விளக்கங்களையும் இது மறுக்கிறது. உலகாயதம் இவ்வுலக வாழ்வில் நம்பிக்கையும், "உலக உடன்பாட்டு சிந்தனையும்" கொண்டது. இந்தச் சிந்தனை வாழ்வில் வீடு காண்பதை விட இன்பத்தை முதன்மைப்படுத்துகிறது.  
இந்திய மெய்யியலில் பொருளியவாத, இயற்கை விளக்க நோக்கு உடைய மெய்யியல் **சார்வாகம்** அல்லது **லோகாயதம்** அல்லது **நாத்திகம்** ஆகும். இது இந்திய மைய மெய்யியலான வேத மெய்யியலுக்கும், சடங்குகளுக்கும் கடுமையான எதிர்ப்பை முன்வைத்த பொருளிய வாதமாகும்.  
**சார்வாகம்** என்பது இந்தியத் தத்துவ இயலில், தத்துவ ரீதியான ஐயப்பாடுகள் மற்றும் வேத மறுப்பு ஆகியவற்றைக் கைக்கொண்ட ஒரு பிரிவாகும்.  
இந்தியத் தத்துவ இயலில், சார்வகம், நாத்திக வாதமாகவே வகைப்படுத்தப்படுகிறது. இதே போன்றதொரு வகைப்படுத்துதலே புத்த மற்றும் சமண மதங்களுக்கும் அளிக்கப்பட்டுள்ளது. இது பருப்பொருள் சார்ந்த மற்றும் இறை மறுப்பு வாதப் பண்புகள் குறித்தே அறியப்படுவதாக உள்ளது. இந்து மதத் தத்துவ இயலின் மரபு வழி வந்துள்ள ஆறு கருத்தாக்கங்களில் ஒன்றாக இது கருதப்படவில்லை எனினும், இந்து மதத்தின் உள்ளீடாக பருப்பொருள் சார்ந்த கருத்தியக்கம் என்ற அளவில் இது குறிப்பிடத்தக்கதாகும்.
# உலகாயதம்

## பெயரும் தோற்றுவாய்களும்

இப்பெயர் முதன் முதலாக கௌடில்யரின் அர்த்த சாத்திரம் என்னும் நூலில் காணப்படுகிறது. இந்நூலில் அவர், யோகம், சாங்கியம் மற்றும் உலகாயதம் என்னும் மூன்று தர்க்கவியல்களைப் பற்றிக் குறிப்பிடுகிறார். உலகாயதம் என்பது இங்கு தர்க்க ரீதியான கருத்துப் பரிமாற்றங்களைக் குறிப்பிடுகிறதே அன்றி, பருப்பொருள்சார் வாதத்தினை அல்ல. இதைப் போன்றே, ஐந்தாம் நூற்றாண்டைச் சார்ந்த சத்தாநிதி மற்றும் புத்தகோஸ் ஆகியவையும், விதாந்திகளுடன் உலகாயதக் கருத்தாக்கத்தை இணைப்பவையாக உள்ளன.
ஆறாம் நூற்றாண்டிலிருந்துதான், இச்சொல்லானது என்பதைக் குறிப்பதாக அமையலானது. என்னும் இச்சொல், முதலில் புரந்தரர் என்னும் தத்துவ இயலாளரால் ஏழாம் நூற்றாண்டில் கையாளப்பட்டது. அவர் தம்மை ஒத்த பருப்பொருள்வாதிகளை "சார்வாகர்கள்" எனக் குறிப்பிடுகிறார். ஆயினும், சங்கரர் என்றல்லாது என்பதாகவே இதனைக் குறிப்பிடுகிறார். சொல் இலக்கணத்தின் வழி, எனும் இச்சொல்லுக்குப் பொருள், 'பேச்சில் திறனுற்றவன் வாதத்தில் ஆர்வமுற்றவன்' என்பதாகும்.  
எதிக்ஸ் ஆஃப் இந்தியா (The Ethics of India) என்னும் தமது நூலில் ஈ.டபிள்யூ.ஹாப்கின்ஸ் (E. W. Hopkins), சார்வாகத் தத்துவம் புத்த தத்துவத்துடன் சமகால விளைவு என்பதாகக் குறிப்பிடுகிறார். பொ.ஊ.மு. 500ஆம் ஆண்டு வாக்கில், இது, "நம்பிக்கையின்மை" எனப் பொருள்தருவதாகக் கொள்ளப்பட்டு ஒரு முறையான தத்துவ இயலுக்கான அங்கீகாரம் விடுக்கப்பட்டது. இதை மேலும் தாழ்மையுறச் செய்ய, மஹாபாரதத்தில் தீயவன் ஒருவனுக்கு சார்வாகன் எனப் பெயரிடப்பட்டது. நம்பிக்கையின்மை என்பதன் நேர்மறையான முதல் வாதம் ராமாயணக் காவியத்தில் காணக் கிடைக்கிறது.  
காண்பதையே கருத்தென்று கொள். உணர்வால் அறிய இயலாதவற்றை உன் பின்னால் விட்டு விட்டுச் செல். (2.108)  
இவ்வாறாக, சார்வகம் என்பதானது இறுதியாக மௌரியர்கள் காலத்து நம்பிக்கையின்மை என்னும் தத்துவ வாதப் பிரிவாக மாறுபடலானது. ஆயினும், ஆறாம் நூற்றாண்டிற்கு முன்னரே எப்போதிருந்து இது முறைப்படுத்திய ஒரு தத்துவப் பிரிவாக இருந்து வந்துள்ளது என்பதை அறிய இயலவில்லை. பிரஹஸ்பத்ய சூத்திரங்கள் மௌரியர் காலத்தவையாகவே இருக்கக் கூடும். பதஞ்சலியின் மஹாபஸ்யத்தில் இவை பற்றிய ஒரு குறிப்பினைக் கொண்டு, இவற்றை பொ.ஊ.மு. 150ஆம் ஆண்டுகளைச் சேர்ந்த கால கட்டத்தவையாகக் கொள்ளலாம்.
# உலகாயதம்

## நம்பிக்கைகள்

தத்துவ இயலின் சார்வாகப் பிரிவானது, இறை மறுப்பு, பருப்பொருள் சார்பு மற்றும் இயற்கை இயைமை ஆகிய நம்பிக்கைகளைக் கொண்டது.  
*மரித்தபின் மறு வாழ்வில்லை*
மரணம் அடைந்த பின்னர் மறு வாழ்வு உண்டென்று சார்வகம் நம்புவதில்லை.
''இத்தனிமங்களிலிருந்து கிளர்ந்தெழுந்ததான
பருப்பொருள் அறிவு அழிகிறது.
அது அழிந்த பின்னர்-
அறிவென்று ஏதும் நிலைப்பதில்லை.''
# உலகாயதம்

## இயற்கை இயைமை

இயற்கை இயைமை என்பதையே சார்வகம் நம்பியது. அதாவது அனைத்துப் பொருட்களும் (ஏதும் கடவுள் அல்லது பரம்பொருள் ஆகியவற்றிலிருந்து அல்லாது) இயற்கையிலிருந்தே உருவாகின்றன.  
''நெருப்பு கொதிப்பாகவும், நீர் குளிராகவும்
காலைக் காற்று புத்துணர்வாகவும் உள்ளது.
யாரிடமிருந்து இந்த வகைகள் வெளியாயின?
இவை அவற்றின் இயல்புகளே அன்றி வேறேதுமில்லை''.
# உலகாயதம்

## உணர்வமிழ்மை

மதம் என்பது மனிதனின் கண்டுபிடிப்பே எனவும், இறைமை என்று ஏதும் இல்லை எனவும் சார்வகம் கருதியது. மூன்று வேதங்களின் ஆசிரியர்களும் கோமாளிகள், திருடர்கள், பைசாசங்கள் பண்டிதர்களின், ஜர்பாரிகளின், ருபாரிகளின் சூத்திரங்களாக அறிபவை அனைத்தும் அசுவமேத யாகத்தில் அரசியின் கடமைகளாக ஆபாசங்கள் அனைத்தும் இக்கோமாளிகளின் கண்டுபிடிப்பே. இதைப் போன்றவையே பூசாரிகளுக்கு வழங்கும் பரிசுகளும் மற்றும் இரவில் நடமாடும் இரத்தக் காட்டேரிகளுக்கு நரபலி அளிப்பதும்.
# உலகாயதம்

## மாதவாச்சாரியரும் சார்வாகரும்

மாதவாச்சாரியர் தென்னிந்தியாவில் 13ஆம் மற்றும் 14ஆம் நூற்றாண்டுகளில் நிலவி வந்த வேதக் கருத்தாக்கங்களின் மரபு வழி வந்த தத்துவ இயலாளர். இவர், தனது சர்வ-தரிசன-சங்கிரஹம் என்னும் நூலில் ஒரு அத்தியாத்தில் சார்வாகத்தை மறுதளிக்கும் விதமாக அதைப் பற்றி உரைக்கிறார். இந்து மதத்தை உருவாக்கியவர்களாகக் கருதப்படும் சிவன் மற்றும் திருமால் ஆகிய கடவுளரைத் தொழுத பிறகு, முதல் அத்தியாயத்தில் மாதவாச்சாரியார் இவ்வாறு வினவுகிறார்:
நாத்திக வாதத்தின் முதன்மை கருத்தோற்றமாக விளங்குவதும், பிரகஸ்பதியின் அடியொற்றியதுமான சார்வாகர் முற்றிலுமாக மறுத்து விட்ட கருத்தாக்கமான, 'உலகெலாம் உணர்ந்தவன்' என்னும் பெருமையை எவ்வாறு இறைமைக்கு அளிக்கவியலும்? சார்வாகரின் முயற்சிகளை அழிப்பது கடினம். காரணம், தற்போது வாழ்வோரில் பெரும்பான்மையானோர் இவ்வாறே வாழ்ந்து வருகின்றனர்.  
''வாழ்க்கை உனதாக இருக்கையில், வாழ்ந்து பார்த்து விடு
சாவின் வேட்டைக் கண்களிலிருந்து யாரும் தப்ப இயலாது.
நமது இந்த வடிவினை அது எரித்து விட்ட பின்னர்
மீண்டும் எங்ஙனம் அது திரும்ப இயலும்?''
# உலகாயதம்

## மாதவரின் சார்வாகத்தின் சாரம்

.
# உலகாயதம்

## பூத நெறி

பூத நெறி அல்லது பூத வாதம் (பூதம் + வாதம்) என்பது தமிழரின் தத்துவ மரபு ஆகும். இந்தியத் தத்துவ வரலாற்று மரபு பொருள் முதல் வாதம், கருத்து முதல் வாதம் என்னும் இருவகை நிலைப்பாட்டினைக் கொண்டுள்ளது. இதில் பொருள்முதல் வாதத்தினை மையமாகக் கொண்டது பூத நெறி. தத்துவ மரபின் ஊற்றுக்கண் பொருள் முதல் வாதம் எனலாம். பஞ்ச பூதம் தான் உலக, உயிர் உருவாக்கத்திற்கான அடிப்படை மூலம் என்று தமிழ்ச் செவ்வியல் இலக்கியப் பாடல்களின்வழி அறிந்து கொள்ளலாம்.  
இந்தியத்தத்துவ ஞானம், இந்தியத் தத்துவக் களஞ்சியம் ஆகிய நூல்களில் பேசப்படும் அவைதீக மரபில் உள்ள உலகாயதம் என்னும் தத்துவ நிலைப்பாடு தமிழில் பூதவாதம் என வழங்கப்பட்டு வந்துள்ளது. மணிமேகலை நூலில் 27 வது காதையான சமயக் கணக்கர் தம் திறம் கேட்ட காதையில் பூதவாதியின் தத்துவ விளக்கத்தினைக் காணலாம்.  
பூத நெறி தமிழக அரசு உருவாக்கத்திலும் பங்களிப்பு செலுத்தியுள்ளது. இந்நெறி இரத்த உறவுக் கொலையைத் தடை செய்துள்ளது. அதன்மூலம் மூவேந்தரின் கிளைக்குடிகளின் ஆட்சி தமிழகத்தில் தோன்றியுள்ளது என்று லி. சிவகுமார் குறிப்பிடுகிறார்.
# காஞ்சிபுரம் வாலீசுவரர் கோயில்

**காஞ்சிபுரம் வாலீசுவரர் கோயில் (வாலீசம்)** எனப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். இச்சிவலிங்கம், காஞ்சி திருவேகம்பத்தின் மூன்றாம் பிரகாரத்தில் கச்சிமயானத்திற்கு கீழ்பால் மேற்கு பார்த்த சன்னதியாக தாபிக்கப்பட்டுள்ளது. மேலும், இவ்விறைவரை **வாலி** வழிபட்டமையால் வாலீசம் எனப்பட்ட இக்கோயில் குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளன.
# காஞ்சிபுரம் வாலீசுவரர் கோயில்

## தல சிறப்பு

தேவேந்திரனின் மகனாகிய வாலி தன்னை யுத்தத்தில் யாவர் எதிர்ப்பினும் அவரது பலத்தில் தனக்கு பாதியும், தோல்வியில்லாத வெற்றியும் வரவேண்டும் என்று பூசித்தனன். அச்சுயம்புமூர்த்தி வாலியின் வால் தழும்பும் பெற்றுள்ளார்.
# காஞ்சிபுரம் வாலீசுவரர் கோயில்

## தல வரலாறு

இச்சிவலிங்கத்தை சித்தர்கள் வழிபட, அதனின்றும் வாயு லிங்கம் தோன்றியது. இம்மூர்த்தத்தை வாலியும் வழிபட்டு, தான் வானரங்களுக்கு அரசனாகும் தன்மையையும், தன்னை எதிர்ப்போரின் பலத்தில், தனக்குப் பாதியைப் பெறும் வரத்தினையும் பெற்றுச் சிறப்புற்றான் என்பது தல வரலாறு.
# காஞ்சிபுரம் வாலீசுவரர் கோயில்

## தல விளக்கம்

வாலீசம் வாலி பூசித்துப் போரில் எதிர்த்தவர் வலியில் செம்பாதி தன்னையடையப் பெற்றதலம். கச்சி மயானத்திற்குக் கிழக்கதாய் மேற்கு நோக்கியதாய்ச் சித்தர்கள் வழிபடத்தோன்றிய வாயுலிங்கமே அவ்வாலீசமாகும். வாலி இருக்கைக்குக் கொண்டு செல்லப் பெயராது வால் அற்று விழ அதன் வடுப்பெற்று இக்காஞ்சியை விட்டென்றும் நீங்கோரானப் பெருமான் அருளும் சிறப்பினது. (திருவே. 103-120)
# காஞ்சிபுரம் வாலீசுவரர் கோயில்

## தல பதிகம்

- **பாடல்கள்**: **வாலீச்சரம்** (திருவேகம்பப் படலம்: 103 முதல் - 109 முடிய)--காஞ்சிப் புராணம் | பாடல்: 103-109 | பக்கம்: 587 - 591
- **பொழிப்புரைகள்**: (திருவேகம்பப் படலம்: 103 முதல் - 109 முடிய)
# காஞ்சிபுரம் வாலீசுவரர் கோயில்

## அமைவிடம்

இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியில் உள்ள திருவேகம்பத்தில் வெளியேயுள்ள பெரிய நந்திக்கு பின்புறம் அமைந்த தனிக்கோயிலாகும். மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்பத்தில் இக்கோயில் தாபிக்கப்பட்டுள்ளது.
# காஞ்சிபுரம் வாலீசுவரர் கோயில்

## அமைவிடம்

### போக்குவரத்து

- **வான்வழி:**' வானூர்தி சேவை இல்லை; உலங்கு வானூர்தி மூலம் காஞ்சிபுரம் வந்தடைய, காஞ்சியிலிருந்து 3 கிலோமீட்டர் தொலைவிலுள்ள ஏனாத்தூர் ஸ்ரீ சங்கரா கலை மற்றும் அறிவியல் கல்லூரியின் அகத்திலுள்ள உலங்கூர்தி இறங்குதளத்தில் இறங்கி சீருந்து மூலம் இக்கோயிலை அடையலாம்.
- **இரும்புத் தடம்:** தொடருந்து மூலாமாக; தலைநகர் சென்னையிலிருந்து செங்கல்பட்டு மார்க்கமாகவும், திருப்பதியிலிருந்து அரக்கோணம் மார்க்கமாகவும், காஞ்சி தொடருந்து நிலையத்தை அடைந்து அங்கிருந்து 1 கிலோமீட்டர் தொலைவிலுள்ள இக்கோயிலை, சீருந்து மூலமாகவும், தானியுந்து மூலமாகவும் சென்றடையலாம்.
- **சாலை வழி:** பேருந்திலோ, அல்லது சீருந்துலோ, காஞ்சி வந்தடைய நான்கு திசையில் சாலை வழியுள்ளன; வடகிழக்கில், சென்னையிலிருந்து திருப்பெரும்புதூர் வழியாகவும் (75 கிலோமீட்டர்); தென்கிழக்கில், செங்கல்பட்டிலிருந்து வாலாசாபாத் வழியாகவும் (40 கிலோமீட்டர்); வடமேற்கில், விழுப்புரத்திலிருந்து வந்தவாசி வழியாகவும் (80 கிலோமீட்டர்); தென்மேற்கில், பெங்களுரிலிருந்து வேலூர் வழியாகவும் (275 கிலோமீட்டர்) இக்கோயில் நகரை வந்தடையலாம்.
# பாணபட்டர்

**பாணபட்டர்** (Bāṇabhaṭṭa) (ஸம்ஸ்க்ருதம்: बाणभट्ट), பொ ஊ ஏழாம் நூற்றாண்டைச் சேர்ந்த இந்தியாவின் சமஸ்கிருத மொழி இலக்கிய ஆசிரியரும், கவிஞரும் ஆவார்.  
தானேசர் மற்றும் கன்னோசி தலைநகராகக் கொண்டு வட இந்தியாவை பொ ஊ 606 முதல் பொ ஊ 647 முடிய ஆண்ட பேரரசர் ஹர்ஷவர்தனரின் அரசவையில் பாணபட்டர் தலைமை அரசவைக் கவியாக இருந்தவர்.  
பாணபட்டரின் முதன்மை எழுத்துகளில் **ஹர்ஷ சரித்திரம்** (Harshacharita) என்ற நூல் மற்றும் ஹர்ஷரின் ஆட்சி முறைகள் (Deeds of Harsha) குறித்தான ஸம்ஸ்க்ருத நூல்கள் சிறப்பானதாகும்.
உலகின் முதல் புதினம் என அழைக்கப்படும் **காதம்பரி** நூலை முடிப்பதற்குள் பாணபட்டர் மறைந்திடவே, அவரது மகன் பூஷணப்பட்டர் (Bhūṣaṇabhaţţa) என்பவர், காதம்பரி (Kadambari) காதல் புதினத்தை தொடர்ந்து எழுதி முழுமையாக்கி வெளியிட்டார்.
இந்த மூன்று நூல்களும் ஸம்ஸ்க்ருத இலக்கியத்தில் குறிப்பிடத்தக்கவைகளாகும்.
பாணபட்டர் எழுதிய **சண்டிகாஷ்டகம்** மற்றும் **பார்வதிபரிநயணம்** (பார்வதி கல்யாணம்) நாடக நூலாகும்.
# பாணபட்டர்

## வாழ்க்கை

சித்திரபானு - இராஜதேவி இணையருக்கு, மகத நாட்டில் தற்கால பிகார் மாநிலத்தின் சரண் மாவட்டத்தின் தலைமையிடமான சாப்ரா நகரத்திலிருந்து சிறிது தொலைவில் உள்ள *ஹிரண்யவாகு* ஆற்றாங்கரையில் அமைந்த *பிரதிகூடம்* எனும் கிராமத்தில் பிறந்தவர். பாணபட்டர் வாத்சாயனர் கோத்திரத்தில், போஜ குலத்தில் பிறந்தவர்.
தந்தையின் மறைவுக்குப் பின்னர் ஹர்சவர்தனரின் அழைப்பின் பேரில் தானேசர் நகரத்திற்குச் சென்றார்.
# பாணபட்டர்

## படைப்புகள்

-
# காஞ்சிபுரம் ரிசபேசுவரர் கோயில்

**காஞ்சிபுரம் ரிசபேசுவரர் கோயில் (ரிசபேசம் - (இடபேசம்)** எனப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். இச்சிவலிங்கம், காஞ்சி திருவேகம்பத்தில் சிவகங்கை தீர்த்தத்தின் மேற்கு கரையில் உள்ள தனிக்கோயிலாகும். மேலும், இவ்விறைவரை **ரிசபம்** வழிபட்டமையால் ரிசபேசம் எனப்படுகிறது இக்கோயில் குறிப்புகள்; காஞ்சி புராண படலத்துள் உட்கோயில்களாகச் சொல்லப்பட்டுள்ளது.